Pamokos tema: Miesto ženklų logika: kaip ženklai perduoda informaciją mieste?
Klausimas:   Kaip miesto ženklai padeda suprasti informaciją ir orientuotis mieste?
Temos BUP: Informacinės technologijos → Informacijos perteikimas simboliais, struktūravimas, ženklų sistemos.
Tikslas:  Mokiniai supranta, kaip miesto ženklai perduoda informaciją, ir geba analizuoti jų logiką bei kurti savo ženklą pagal taisykles.
Uždaviniai:
1. Atpažinti skirtingų miesto ženklų grupes ir jų funkcijas.
2. Analizuoti ženklų logiką: spalvas, formas, simbolius, kryptis.
3. Sukurti savo miesto ženklą, laikantis logikos taisyklių.
Kompetencijos:  
· Skaitmeninė – informacijos struktūravimas, simbolių analizė.
· Kultūrinė – miesto informacinės sistemos supratimas.
· Kūrybiškumo – naujo ženklo kūrimas pagal taisykles.
· Problemų sprendimo – ženklų grupavimas ir interpretavimas.
Priemonės:   Telefonas (fotografavimui), planšetė arba kompiuteris (nuotraukų analizavimui), „Google Maps“ arba kita žemėlapių sistema.
Vertinimas:  Vertinama pagal:
· teisingą ženklų grupavimą,
· aiškų logikos paaiškinimą,
· sukurtą ženklą ir jo pagrindimą.
Metodai:   Stebėjimas lauke, fotografavimas, analizė, grupavimas, diskusija, kūrybinė užduotis.
Vieta:   Vilniaus miesto erdvė (pvz., prie mokyklos, aikštė, parkas, gatvė su kelio ženklais).
Klasė:   7

Veiklos: Stebėjimas, fotografavimas, analizė, logikos išskyrimas, kūrybinis ženklų kūrimas.
Įtrauktis: Aiškios vizualinės užduotys, galimybė rinktis vietą ir ženklą pagal mokinio komfortą, darbas porose.


	Pamokos dalys
	Trukmė
	       Turinys
	Pastabos

	Įvadinė
	5 min.
	· Mokytojas pristato temą: ženklai kaip informacijos sistema.
· Aptariama, kur mieste galima rasti daug ženklų (perėjos, sankryžos, parkai, turistinės vietos).
· Klausimas mokiniams: „Ką ženklai pasako be žodžių?“ 
	Sukelti smalsumą, paruošti mokinius stebėjimui lauke.

	Mokymosi veiklos
	30 min.
	1. Stebėjimas lauke:
· Mokiniai poromis eina į pasirinktą miesto vietą.
· Fotografuoja 5–7 ženklus
2. Analizė telefone / planšetėje:
· Ką šis ženklas sako be žodžių?
· Kokios spalvos ir formos jame naudojamos?
· Ką reiškia piktograma?
3. Grupavimas
· Draudžiantys, įspėjamieji, informaciniai, krypties, paslaugų / objektų.
4. Kūrybinė užduotis
· Sukurti naują miesto ženklą skaitmeniniu būdu (pvz., Canva, Jamboard, PowerPoint).
· Pagrįsti jo logiką.
	Svarbu, kad mokiniai patys atrastų taisykles, o ne gautų jas iš anksto

	Apibendrinimo ir įsivertinimo
	10 min.
	· Grupės pristato savo ženklą (nuotrauką arba skaitmeninį kūrinį). 
· Aptariama, kaip ženklai padeda orientuotis mieste.
· Įsivertinimas:
· „Šiandien supratau, kad ženklai…“
· „Mano sukurto ženklo stiprybė yra…“
	Skatinti trumpus, aiškius paaiškinimus.



